I sommer stod Det Konservative Folkeparti til at høste 15 procent af stemmerne, men få måneder senere - i løbet valgkampen - ser det ud til at ende med færre stemmer end ved folketingsvalget i 2019 . De foreløbige tal tyder på, at partiet står med 5,5 procent af stemmerne, når alt er talt op. Og det er ifølge en af de nordjyske kandidater for partiet, Per Larsen, ikke tilfredsstillende. Der er flere forskellige forklaringer på den markante tilbagegang, mener han. - Dels har Lars Løkke (Rasmussen, red.) været undertippet, og så må man sige, at Inger Støjberg har taget sin del, siger han. Bakker op om Pape Derudover har Konservatives formand, Søren Pape Poulsen, været ude i et stormvejr. - Det er en del af årsagen, for personsager af den karakter slider altid, siger Per Larsen, som understreger, at han fortsat har tillid til Søren Pape som formand. - Jeg mener bestemt, at han kan blive som formand. Jeg har fuld tillid til Søren som formand.  Vi må kæmpe videre derfra. Per Larsen understreger, at Det Konservative Folkeparti har været mindre end det tyder på, at partiet ser ud til at blive. - Man kan måske sige, at hvad der kommer let, går let, og vi kom måske op i et niveau, hvor vi var overseedet, siger Per Larsen.

Opsummering:
- Jeg har stor tillid til, at Søren (Pape, red.) kan rejse partiet igen, lyder det fra Per Larsen (K).